cus propriis humeris aduectans, eorum radicibus ingerebat.
Idemque Pinufius a quo uisus fuerat fratre, inuitus ad
suum coenobium reuocatus est. Sed redeundum nobis est
ad ordinem coepti operis, quia rectius iudicamus proprio
sermone, prout sufficit tenuitas ingenii nostri proprii
patroni disserere laudem, quam de aliorum uirtutibus
aliorumque scriptis, texere uolumen operis nostri. Quia
quamlibet simus idiotae, omnique ex parte scientiae
pauperitate constricti, ut tam ardua et in fastigium sub-
lime porrecta, pro rerum magnitudine assequi neque-
amus, uerum ea ita nos aliquatenus posse explicare,
confidimus, si intercessionibus ipsius ad nos quoque ille
qui per Isaiam prolatus est, sermo domini dirigatur.
Ego ante te ibo, et potentes terre humiliabo. Et
portas ereas conteram, et uectes ferreos confringam.
Et aperiam tibi thesauros absconditos, et archana
secretorum. Ut nos quoque uerbum domini precedens,
primum potentes terre humiliet, id est noxias pas-
siones, dominationem sibi tyrannicam, ac seuissimam
in nostro mortali corpore uindicantes, easque faciat

